Document ID: /fineweb-2-swissfilter-quality_10-filterrobots/filtered/02817.jsonl.gz/87

Kao što smo sinoć javljali, konvoj od tri kamiona s prikolicama krenuo je iz Schaffhausena za Slavoniju. Svi su sretno stigli i Mijo Anić, jedan od vozača, poslao nam je nekoliko fotografija i kratak video-isječak. Kvalitet nije baš najbolji (snimljeno mobitelom) ali Hrvati iz Schaffhausena na slikama mogu prepoznati Stipicu Juršetića, koji je dugo godina bio aktivan u hrvatskim društvima u Schaffhausenu, a u ovoj katastrofi aktivirao se u radu Caritasa. Javlja Mijo da su voditelji Caritasa jako zadovoljni pristiglom donacijom, a još ih više veseli što je pomoć došla od njihovih sunarodnjaka izvan Hrvatske.
Ostala vozila produžila su prema Vinkovcima, odnosno Osijeku, a odatle dalje za najugroženije u Slavoniji i Posavini.
http://kroatienhilfe.ch/wp-content/uploads/2020/05/IMG_2248_mijo_caritas_pozega.jpg600800Administratorhttp://kroatienhilfe.ch/wp-content/uploads/2020/04/logo_quer_632.pngAdministrator2014-05-29 21:53:322020-05-20 21:56:37Vozači sretno stigli u Slavoniju i istovarili pomoć u Caritasu u Požegi
Transport humanitarne pomoći koji je jučer napustio Schaffhausen zainteresirao je i lokalne medije. Tako je televizijska kuća Tele Top iz Winterthura u današnjim vijestima više puta ponovila prilog o skupljanju te pomoći. Kratku izjavu dala je Vilena Medved koja se angažirala u skupljanju pomoći. Spomenula je kako se u kratko vrijeme skupilo oko 8 tona različitih artikala i da se akcija nastavlja i sljedeći tjedan.
http://kroatienhilfe.ch/wp-content/uploads/2020/05/vilena_teletop.jpg370640Administratorhttp://kroatienhilfe.ch/wp-content/uploads/2020/04/logo_quer_632.pngAdministrator2014-05-29 21:50:232020-05-20 21:51:31Prilog o humanitarnoj akciji HHUŠ i na TV postaji Tele Top
U srijedu 28. svibnja 2014. još je nekoliko kamiona napustilo Švicarsku u pravcu Hrvatske i BiH. Kamioni su bili natovareni raznom robom; uglavnom odjećom, madracima, rukavicama, hranom, higijenskim potrepštinama, sredstvima za čišćenje i dezinfekciju itd. Tri vozila s prikolicama iz Schaffhausena krenula su prema Caritasu u Požegi i Vinkovcima, a veliki šleper iz “središnjeg skladišta” u Wynau krenu je put Osijeka. Iz tih centara pomoć će se dijeliti najpotrebnijima s jedne i druge strane Save (Hrvatska i BiH). U skladištu u Wynau danas je desetak volontera marljivo sortiralo robu koja je došla i iz Züricha (NK Croatia, NK Hajduk) te iz nekih drugih centara. Pomoć u realizaciji ovih transporta pružile su firme Metzger+Richner SPEDAG i Medo Trans iz Schaffhausena te Schöni Transporte iz Wynau.
Od službenih osoba iz Hrvatske primili smo ove upute: Primarne materijalne potrepštine (prema podacima s terena) pored novčanih sredstava koja su prioritetna su: visoke i niske gumene čizme svih veličina za odrasle osobe, lopate, metle, rukavice, plastični pribor i tanjuri za jelo, pamučni ručnici, sredstva za dezinfekciju, sredstva protiv komaraca, mala plinska kuhala, čeone i ručne baterijske svjetiljke, deterdženti za pranje rublja. Dodatno, obzirom da su skladišta na terenu popunjena, za artiklima poput odjeće, hrane, deka i madraca, trenutno nema potrebe.
U Schaffhausenu će se donacije opet primati tek od ponedjeljka 2. lipnja 2014. (u večernjim satima).
Osim gore spomenutih transporta, u organizaciji Hrvatske humanitarne udruge Švicarske, čuje se da je danas otišlo još nekoliko vozila ali nam podaci nisu poznati. Također treba spomenuti da ima još nekoliko udruga i ustanova koje skupljaju donacije (HHF, HKM, zavičajne udruge itd.). Važno je da se svi Hrvati uključe u neku od akcija i da tako složno pomognemo potrebne u Hrvatskoj i BiH. Svim vozačima koji su večeras krenuli na put želimo sretan put i da bez gužve i zastoja stignu na odredišta.
Ivan Ivić
U galeriji možete pogledati nekoliko fotografija iz Schaffhausena, Wynau i Züricha (NK Hajduk) te kratak film iz Schaffhausena.
http://kroatienhilfe.ch/wp-content/uploads/2020/05/IVIC4374_ebnat_sh.jpg5441000Administratorhttp://kroatienhilfe.ch/wp-content/uploads/2020/04/logo_quer_632.pngAdministrator2014-05-28 21:57:572020-05-20 22:00:38Još nekoliko kamiona danas krenulo put Hrvatske i Bosne i Hercegovine
Kao što smo ovih dana najavljivali, u srijedu 21. svibnja u večernjim satima u Dietikonu (ZH) je formirana Hrvatska humanitarna udruga u Švicarskoj (u prostorima Hrvatske nastave). Cilj novoformirane udruge je koordinacija pri skupljanju i slanju humanitarne pomoći u područja zahvaćena poplavom. Osamdesetak nazočnih, mahom predstavnici udruga, angažirani pojedinci te predstavnik konzulata i katoličke misije, u kratkoj i jezgrovitoj diskusiji definirali su najvažnije ciljeve te modus kako će se rasporediti prikupljena dobra. Zaključeno je da se sredstva upute na hrvatski Caritas i Caritas susjedne Bosne i Hercegovine. Pojedini čelnici udruge navodili su svoja iskustva iz konkretnih akcija koje su poduzimali proteklih dana.
Druga generacija preuzima kormilo
Članstvo novoformirane udruge čine predstavnici pojedinih udruga, a oni su između sebe formirali Upravni i Nadzorni odbor te izabrali mladog Matu Bubalovića kao predsjednika. Već pripremljeni statuti su, nakon potpisivanja, predani Svenu Dominkoviću (Basler Kantonalbank) koji je dan kasnije time mogao otvoriti račun na ime udruge. Na ovom mjestu je važno spomenuti da je među prisutnim bio velik broj mladih školovanih ljudi.
Hrana i odjeća ili novac
Inače, bilo je različitih mišljenja o vrsti dobara koje treba skupljati. Dok su pojedinci zagovarali ideju da bi se u početku trebalo koncentrirati na skupljanje novca, a potom na ostala dobra (hrana, pokrivači, odjeća, pribor…) bilo je i onih koji su smatrali da treba odmah skupljati sve te organizirati transporte što prije za Hrvatsku. Pobornici prve ideje smatraju da se prikupljenim novcem mogu ista dobra kupiti i u Hrvatskoj, čime bi se uštedilo i na prijevozu, dok drugi smatraju da su neke stvari ovdje jeftinije i da će sigurno biti i donatora koji će staviti vlastita vozila na raspolaganje.
Odlučan početak
Bilo kako bilo, članovi udruge podijelili su zaduženja i sljedećeg dana (četvrtak) radilo se na svim poljima. Ljudi zaduženi za logistiku tražili su rješenja za što jeftiniji transport i optimalno korištenje skladišnog prostora, volonteri su slagali pakete, rizničar je pripremio bankovni račun, a nije zakazala ni informiranost putem interneta i društvenih mreža te komunikacija prema švicarskim medijima. Plodovi svih ovih aktivnosti trebali bi se vidjeti uskoro, pa se nadamo da ćemo ovih dana te lijepe vijesti podijeliti s vama na ovom mjestu.
http://kroatienhilfe.ch/wp-content/uploads/2020/05/Vereinsgründung.jpg200300Administratorhttp://kroatienhilfe.ch/wp-content/uploads/2020/04/logo_quer_632.pngAdministrator2014-05-23 22:02:002020-05-20 22:03:02Osnovana Hrvatska Humanitarna Udruga Svicarske